text: Nu er det jul
  11 oktober 2011 kl. 08.34
  I Bilka kan du købe pebernødder og Plantorama har pyntet med nisser: Nu er det jul.
  Julen falder i år den 24. december og dagene efter.
  Men allerede nu kan man købe pebernødder i Bilka, og i Plantorama har de julepyntet.
  Først var juleudstillingen gemt.
  ? Vi har haft en presenning foran udstillingen, for der er mange, der synes, det er lige lovligt tidligt, vi starter. Men mange nysgerrige har kigget ind bag presenningen, så i sidste uge pillede vi den ned, siger Helle Callesen, der er hardwarechef i Plantorama i Sønderborg, til JydskeVestkysten.
  Om det er for tidligt?
  ? Hvis vi først pyntede op i midten af november, ville vi ikke få solgt særlig meget, for når vi kommer til 1. december, sælger vi stort set ikke mere julepynt, siger Helle Calleren.
  På søndag vil hun servere gløgg i butikken.
  